laion/Wikipedia-Exotic huggingface dataset:
קרו דרגון רזיליאנס

קרו דרגון רזיליאנס היא קפסולת חלל מדגם דרגון 2, המיועדת להעברת אנשים לתחנת החלל הבין-לאומית. החללית נבנתה בעקבות זכיית SpaceX במכרז של נאס"א לתוכנית מאוישת מסחרית. הטיסה הראשונה בוצעה בשנת 2020. החללית מתוכננת ל-7 אנשי צוות, אך בטיסות רגילות משובץ צוות של 4 אנשים. כל השיגורים מבוצעים מכן שיגור 39A במרכז החלל קנדי בעזרת משגר פאלקון 9 Block 5 שמותאם לשימוש חוזר. חזרת החללית מבוצעת למפרץ מקסיקו. החללית מצוידת במערכת עגינה מסוג NDS (NASA Docking System), המאפשרת לה לעגון באופן עצמאי ואוטומטי בתחנת החלל הבין-לאומית. החללית, שמספרה הסידורי C207, הייתה מיועדת במקור לטיסה המאוישת השלישית של חלליות דרגון. כתוצאה מתקלה, נהרסה חללית C204 באפריל 2019 במהלך בדיקות במפעל. בעקבות כך בוצעו שינויים בתוכנית של SpaceX, והוחלט שחללית C207 תהיה החללית בה ישתמשו לטיסה המאוישת השנייה: משימת SpaceX Crew-1. בתחילת אוגוסט 2020 עברה החללית למתקני נמל החלל קייפ קנוורל לביצוע בדיקות אחרונות. ב-29 בספטמבר הודיע מפקד הטיסה המיועד, מייל הופקינס, שהחללית קיבלה את השם "רזיליאנס". השיגור בוצע ב-15 בנובמבר על ידי משגר פאלקון 9 מכן שיגור 39A במרכז החלל קנדי. המשגר נחת באסדה צפה באוקיינוס האטלנטי. החללית התחברה לתחנת החלל הבין-לאומית, וצוותה הצטרף למשלחת מס' 65. רזיליאנס חזרה לכדור הארץ ב-2 במאי 2021. השיגור השני של רזיליאנס בוצע בספטמבר 2021 במסגרת משימה Inspiration4 - טיסת תיירי חלל בת 3 ימים. המשגר נחת באסדה צפה באוקיינוס האטלנטי. מכיוון שלא תוכננה עגינה בתחנת החלל, הוחלפה יחידת העגינה במגן שקוף.החללית חזרה לכדור הארץ ב-18 בספטמבר 2021. הטיסה השלישית מתוכננת ל-27 באוגוסט 2024, במסגרת משימת Polaris Dawn. מדובר במשימת מחקר פרטית שתימשך חמישה ימים, במהלכה יבוצעו ניסויים טכנולוגיים מתקדמים וינסה הצוות לבצע את הליכת החלל הפרטית הראשונה בהיסטוריה. מדיה וקבצים בנושא קרו דרגון רזיליאנס בוויקישיתוף תיאור החללית באתר היצרן שינויים בחללית קרו דרגון רזיליאנס לקראת טיסה שנייה Admin, השבוע: ביום שלישי תשוגר משימת פולריס דון לחלל, באתר אינווסטיפיי, ‏2024-08-25
ICEYE

ICEYE - חברה פינית שהוקמה בשנת 2014. החברה מתמחה בבניית לוויינים קטנים שמצוידים במכ"ם מפתח סינתטי. החברה הוקמה על ידי יוצאי אוניברסיטת אלטו. בשנת 2015 הם הוכיחו שלוויינים עם מכ"ם מפתח סינתטי יכולים לנתח מצב קרח צף ובכך להקל על תנועת האוניות שאזור הצפוני. באותה שנה הם קיבלו 2.4 מיליון יורו מסוכנות החלל האירופית לפיתוח הנושא. בינואר 2018 שוגר לוויין ראשון ICEYE-X1. הוא שקל 70 ק"ו והיה הלוויין הראשון עם מכ"ם במשקל פחות מ-100 ק"ג. באותה שנה שוגר הלוויין השני. החל מלוויין ICEYE-X4 משקל הלוויינים הוא כ-84 ק"ג. באוקטובר 2019, לאחר שיגור הלוויין השלישי החברה החלה להציע מכירת מידע ללקוחות. המידע כולל תמונות מכ"ם ברגישות של כ-1 מ'. בשנת 2020 זוג לוויינים של החברה נמכר לחיל האוויר של ברזיל. בכוונת החברה להגיע לצי של כמה עשרות לוויינים פעילים. לאחר פלישת רוסיה לאוקראינה צבא אוקראינה קיבל גישה למידע מהלוויינים. ICEYE, ברשת החברתית פייסבוק ICEYE, ברשת החברתית אקס (טוויטר) ICEYE, סרטונים בערוץ היוטיוב אתר האינטרנט הרשמי של ICEYE (באנגלית) רשימת שיגורים תיאור פעילות לוויין ICEYE X1 תיאור פעילות המערכת אוקראינה קיבלה גישה ללוייני ICEYE
סטפנו סנסי

סטפנו סנסי (באיטליה: Stefano Sensi; נולד ב-5 באוגוסט 1995) הוא כדורגלן איטלקי, המשחק בעמדת הקשר במונצה ובנבחרת איטליה. סנסי נולד בעיר אורבינו והחל לשחק בקבוצה המקומית אורבניה בגיל 6. בהמשך עבר בקבוצות הנוער של רימילי וצ'זנה. סנסי החל את קריירת הבוגרים בצ'זנה וביולי 2013 הושאל לסן מרינט מהליגה השלישית. ב-8 בספטמבר ערך את הופעתו הבכורה בהפסד 2-0 לרג'אנה. ב-16 בספטמבר כבש את שערו הראשון בניצחון 2-0 על קומו. סנסי הושאל לעונה שנייה בה כבש שמונה שערי ליגה. בקיץ 2015 חזר לצ'זנה מהסרייה ב. ב-20 באוגוסט ערך את הופעתו הבכורה בניצחון 4-1 על קטניה בהגביע האיטלקי. ב-3 באוקטובר הבקיע את שערו הראשון בפנדל בניצחון 1-0 על ליבורנו. ב-13 בינואר 2016 חתם סנסי בססואולו מהסרייה א' והושאל בחזרה לצ'זנה עד לסוף העונה. ב-13 באוגוסט ערך את הופעתו הבכורה בסרייה א בניצחון 1-0 על פאלרמו. ב-16 באוקטובר כבש את שערו הראשון בניצחון 2-1 על קרוטונה. ב-2 ביולי 2019 הושאל לאינטר מילאנו עם אופציית רכישה. ב-26 באוגוסט ערך את הופעתו הבכורה בניצחון 4-0 על לצ'ה בו גם כבש את שערו הראשון. בסיום העונה חתם באופן קבוע לארבע שנים. ב-29 בינואר 2022 הושאל לסמפדוריה עד לסיום העונה. ב-6 בפברואר ערך את הופעתו הבכורה בניצחון 4-0 על ססואולו בו כבש את שערו הראשון. ב-2 ביולי 2022 הושאל למונצה לעונה אחת. ב-8 באוגוסט ערך את הופעתו הבכורה בניצחון 3-2 על פרוזינונה בגביע. ב-11 בספטמבר הבקיע את שערו הראשון בתיקו 1-1 נגד לצ'ה, שהביא למונצה את הנקודה הראשונה אי פעם בסרייה א'. ב-8 באוגוסט 2024 חזר למונצה וחתם לעונה אחת. ב-20 בנובמבר 2018 ערך את הופעתו הבכורה בנבחרת הבוגרת בניצחון 1-0 על ארצות הברית במשחק ידידות. ב-26 במרץ 2019 כבש את שערו הראשון בניצחון 6-0 על ליכטנשטיין במוקדמות יורו 2020. אינטר מילאנו אליפות: 2023/2024 מדיה וקבצים בנושא סטפנו סנסי בוויקישיתוף סטפנו סנסי, באתר Transfermarkt סטפנו סנסי, באתר Fussballdaten.de (בגרמנית) סטפנו סנסי, באתר Soccerway סטפנו סנסי, באתר BDFutbol סטפנו סנסי, באתר WorldFootball.net סטפנו סנסי, באתר National Football Teams סטפנו סנסי, באתר FootballDatabase.eu סטפנו סנסי, באתר ESPN
סוול (פירושונים)

האם התכוונתם ל... סוול – עיירה בצ'ילה אישים: סטיב סוול – שחקן פוטבול אמריקני רופוס סוול – שחקן אנגלי סול סבל
פוקט

פוקט (בתאית: ภูเก็ต) הוא אחד המחוזות הדרומיים של תאילנד והאי הגדול ביותר בה, האי שוכן בים אנדמן במרחק 862 ק"מ מדרום לבירה בנגקוק. גודלו כ-543 ק"מ רבוע והוא מאוכלס בכ-380,000 (2014) תושבים. פוקט סיטי היא העיר הגדולה ביותר באי ובירת המחוז. ממזרח לפוקט, על היבשה, נמצאת העיר קראבי ומדרום מזרח האי הקטנטן קו פי פי. לפוקט חיבור יבשתי לתאילנד בדמות שני גשרים המתחברים לחלקו הצפוני, בנוסף קיים באי שדה תעופה בינלאומי (Phuket International Airport). האי מאופיין באקלים טרופי ורובו עדיין מיוער. גידוליו המפורסמים של האי הם הקשיו והקוקוס. באי תעשיית תיירות מפותחת והוא מהווה מרכז נופש. ב-26 בדצמבר 2004, נפגע האי קשה מגל צונאמי שנוצר בעקבות רעידת האדמה באוקיינוס ההודי, וגרם למותם של מאות תושבים ותיירים באי, ומאות אלפים נוספים ברחבי אסיה. פוקט הוא אחד מאתרי התיירות הגדולים ביותר בתאילנד. הוא משמש כמרכז הבילויים של דרום תאילנד וכאחד מאתרי הנופש הפופולריים ביותר בדרום מזרח אסיה. חוף פאטונג, הממוקם בחלקו המערבי של האי, הוא מרכז חיי הלילה של פוקט ומתחרה עם העיר פאטאיה (מזרחית לבנגקוק הבירה) על המרכז הטוב ביותר לחיי לילה. כ-90% מהתיירים הבאים לתאילנד מבלים בין 4 ימים לחודש בממוצע באי פוקט, ובאיים הסובבים אותו. עקב כך, האי פוקט הפך לרחוק מאי טרופי בתולי, בשל כמות האנשים הרבה הגודשת את חופיו מדי יום ובעיקר בחודשים דצמבר עד מרץ שמהווים את עונת התיירות בתאילנד. ב-16 בספטמבר 2007 התרסק בפוקט מטוס נוסעים. בהתרסקות זו נהרגו 89 בני אדם, רובם תיירים, ביניהם שמונה ישראלים. אתר האינטרנט הרשמי של פוקט (בתאית) ארווין פלר‏, אי החלומות בתאילנד שמגשים את פנטזיית החופשה המושלמת, באתר וואלה, 8 באוגוסט 2019 חופי פוקט הטובים ביותר, באתר למטייל ערך זה הוא קצרמר בנושא תאילנד ובנושא איים. אתם מוזמנים לתרום לוויקיפדיה ולהרחיב אותו.
איתן פז

איתן פז (נולד ב-16 בפברואר 1980) הוא קצין צה"ל בדרגת אלוף-משנה בחיל הים הישראלי המשרת כמפקד בסיס אשדוד. איתן פז התגייס בינואר 1999 לקורס טיס, ממנו הודח לאחר שלא עבר את שלב הצ'קים. התגייס לקורס חובלים במרץ 1999. לאחר 4 חודשים בקורס, איתן חתם ויתור מהקורס ועבר להיות לוחם בספינות הדבורים בפלגה 914 ולאחר מכן כסגן מפקד דבורה. לאחר שנכנס לשירות קבע כנגד בתור סגן מפקד דבורה חזר לקורס חובלים וסיים אותו בהצלחה. במלחמת לבנון השנייה שירת כסגן מפקד אח״י להב, באפריל 2009 מונה למפקד אח״י בת ים וביולי 2010 מונה למפקד ספינת הטילים אח"י קשת עד למרץ 2013. בשנים 2015–2017 שירת כמפקד פלגת מבצעים בבסיס אשדוד. בשנים 2017–2018 פיקד על ספינת הטילים אח"י אילת. בשנים 2018–2019 פיקד על פלגה 34 בשייטת ספינות הטילים שכללה את הספינות אח"י קשת ואח"י רומח, אח״י בת ים וגף סיורי ים. הפלגה אוחדה ב-2020 עם פלגה 32. בשנים 2019–2020 היה סגן מפקד שייטת ספינות הטילים. מדצמבר 2020 פיקד על יחידת השליטה הימית וזירת המים הכלכליים עד לספטמבר 2022. לאחר מכן המשיך ללימודים במכללה לביטחון לאומי ובאוגוסט 2023 נכנס לתפקידו כמפקד בסיס אשדוד. ב-7 באוקטובר 2023, בבוקר מתקפת הפתע, קיבל אינדיקציה מוקדמת על פעילות חריגה ברצועת עזה. על אף הנחיות שקיבל שלא להזיז כוחות מחשש לשריפת מקורות, הקפיץ מפקד סיירת והעלה כוננות בספינות העתודה בנמל אשדוד. בפרוץ המלחמה הנחה את הכוחות בים לזנק לנקודות הערכות. בעת הפשיטה הימית של 7 סירות קומנדו של חמאס שעל גביהן עשרות מחבלים, במקביל לפשיטה יבשתית לכיוון בא״ח העורף, הנחה את הכוחות בים ובאוויר לפעולות השמדה בים וביבשה ובכך מנעו הכוחות ממחבלי חמאס לנוע בשטח הארץ, לחטוף גופות ולהימלט לעזה. בקריות השליטה של בסיס אשדוד הכווינו את לוחמי פלגה 916 לכיוון סירות המחבלים שהיו בדרכם לכיוון אשקלון, מתקן קצא״א ולחוף זיקים. 3 כלי שיט של חמאס הושמדו בים ועוד מחבלים שהצליחו לעלות עם כלי השייט על החוף. סירה אחת שהצליחה לנחות עם 5 מחבלים ביצעו את הטבח בחוף זיקים. מפרוץ מלחמת חרבות ברזל. פועלים כוחות חיל הים בסיכול פשיטות, סיוע לתמרון והשמדת תשתיות ומאות מחבלים. הוא בעל תואר ראשון ושני במדעי המדינה מאוניברסיטת חיפה, בוגר קורס פיקוד ומטה, ובוגר המכללה לביטחון לאומי. נשוי ואב לארבעה. שי לוי, ‏אחראי על הגזרה הימית בדרום: היכרות עם מפקד בסיס חיל הים אשדוד החדש, באתר ‏מאקו‏, 9 באוגוסט 2023 קורות חייו של מפקד בסיס אשדוד, אלוף-משנה איתן פז, באתר צה"ל אמיר בוחבוט‏, המודיעין החסר, הפשיטה על חוף זיקים והחילוץ שהתעכב: כך נכשל חיל הים ב-7 באוקטובר, באתר וואלה, 10 בנובמבר 2023 לילך שובל, "קודקוד גולני, כאן חיל הים אני עיניים בשטח": כך נראה שיתוף הפעולה בין כוחות היבשה לזרוע הים, באתר ישראל היום, 7 בנובמבר 2023
תוכנית בירדס

תוכנית בירדס (באנגלית:Birds project, Joint Global Multi-Nations Birds Satellite project) ‏ - תוכנית בין-לאומית לשיגור לוויינים קטנים על ידי מדינות שטרם שיגרו לוויין לחלל. אוניברסיטה טכנית של קוישו מיפן תמכה בתכנון וייצור הלוויינים. הלוויינים שוגרו במספר סדרות. חלליות משוגרות בחללית מטען לתחנת החלל הבין-לאומית וממנה הם משוחחרות לחחל על ידי הצוות. בסדרה ראשונה של התוכנית השתתפו בנגלדש, מונגוליה, גאנה, ניגריה ויפן ששיגרה לוויין שלה. עלות הלוויין ושיגורו הייתה כ-0.5 מיליון $. כל הלוויינים היו זהים. גודל הלוויין היה 10*10*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות, משדר לשידורי מוזיקה ומכשירים לבדיקת קרינת השמש על פעילות מרכיבים אלקטרוניים. אורך חיים של הלוויינים היה כשנה. השיגור בוצע ב-3 ביוני 2017 תוך שימוש בחללית מטען דרגון במשימה "SpaceX CRS-11". החללית התחברה לתחנת החלל הבין-לאומית בה פעלה משלחת מס' 52. ב-7 ביולי הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ עם זמן הקפה 91 דקות. בסדרה שנייה של התוכנית השתתפו בהוטאן, הפיליפינים ומלזיה. כל הלוויינים היו זהים. גודל הלוויין היה 10*10*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד חובבות רדיו השיגור בוצע ב-29 ביוני 2018 תוך שימוש בחללית מטען דרגון במשימה "SpaceX CRS-15". החללית התחברה לתחנת החלל הבין-לאומית בה פעלה משלחת מס' 56. ב-10 באוגוסט הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ עם זמן הקפה 91 דקות. בסדרה השלישית של התוכנית השתתפו נפאל, שרי לנקה ויפן. כל הלוויינים היו זהים. גודל הלוויין היה 10*10*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות. השיגור בוצע ב-17 באפריל 2019 תוך שימוש בחללית מטען סיגנוס במשימה "Cygnus NG-11". החללית התחברה לתחנת החלל הבין-לאומית בה פעלה משלחת מס' 59. ב-17 ביוני הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ. בסדרה הרביעית של התוכנית השתתפו הפיליפינים (בפעם השנייה), פרגוואי ויפן. כל הלוויינים היו זהים. גודל הלוויין היה 10*10*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד נוסף. השיגור בוצע ב-20 באפריל 2021 תוך שימוש בחללית מטען סיגנוס במשימה "Cygnus CRS-15". החללית התחברה לתחנת החלל הבין-לאומית בה פעלה משלחת מס' 64. ב-14 במרץ הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ. בסדרה החמישית של התוכנית השתתפו אוגנדה, זימבבואה ויפן. כל הלוויינים היו זהים. גודל הלוויין היה 10*10*10 ס"מ ומשקלו 1 ק"ג. על הלוויין הותקן פאנל סולארי ומצבר. בנוסף הותקנו מצלמות לייצור תמונות וציוד נוסף. השיגור בוצע ב-7 בנובמבר 2022 תוך שימוש בחללית מטען סיגנוס במשימה " Cygnus CRS-18". החללית התחברה לתחנת החלל הבין-לאומית בה פעלה משלחת מס' 68. ב-2 בדצמבר הלוויינים שוחררו לחלל בעזרת מתקן מיוחד שהותקן במודול קיבו. הם פעלו בגובה של כ-400 ק"מ. אתר האינטרנט הרשמי של תוכנית בירדס מדיה וקבצים בנושא תוכנית בירדס בוויקישיתוף סדרה בירדס 1 סדרה בירדס 2 סדרה בירדס 3 סדרה בירדס 4 סדרה בירדס 5 רשימת שיגורים
ולריה ברל

ולרי ברל (באנגלית: Dame Valerie Beral; 28 ביולי 1946 - 26 באוגוסט 2022). הייתה מדענית ואפידמיולוגית בריטית ילידת אוסטרליה שחקרה בעיקר את סרטן השד; זכתה בפרסים רבים כגון פרס החברה המלכותית, מסדר אוסטרליה, מסדר האימפריה הבריטית, ועוד. ולרי ברל נולדה באוסטרליה, בניו סאות' ויילס. היא למדה בתיכון לבנות בצפון סידני, במהלך לימודיה הצטיינה מאוד במתמטיקה ובמדעים. ברל הייתה אלופת ניו סאות' ויילס לשחמט לנשים מתחת לגיל 18. כשברל סיימה את התואר הראשון שלה, היא הפכה לאישה הראשונה שקיבלה את מדליית הזהב ברפואה של אוניברסיטת סינדי. היא טיילה בעולם במשך חצי שנה, ולבסוף היגרה לבריטניה בשנת 1970, שם בילתה את שארית חייה האקדמיים והאישיים. ברל התחתנה בשנת 2004 עם פול פיין. ולרי ברל למדה תואר ראשון ברפואה ותואר ראשון בכירורגיה באוניברסיטת סינדי, שאותם השלימה בהצטיינות יתרה. בשנת 1970, ברל עברה לבריטניה, שם למדה אפידמיולוגיה וסטטיסטיקה בקורס משולב בבית הספר להיגיינה ורפואה טרופית בלונדון במשך שנתיים. היא נשארה בבית הספר להיגיינה ורפואה טרופית בלונדון במשך 19 שנה, שם הפכה לפרופסור, ולמדה אפידמיולוגיה באופן מעמיק. בשנת 1989 עברה ברל לאוניברסיטת אוקספורד, שם היא הובילה את המחלקה לאפידמיולוגיה. בשנות השבעים ברל הייתה רופאה בקליניקה בלונדון, אבל מכיוון שבאותה תקופה היה המחקר סביב תרופות למניעת הריון חסר הרבה ידע ולא היה מפותח, ברל נאלצה לרשום את התרופות הללו בלי לדעת מה יהיו תופעות הלוואי שלהן. חוסר הידע הזה הפריעה לברה מאוד, מכיוון שהיו לגלולות תופעות לוואי, אבל היא לא יכלה לדעת מתי ואיך הם יופיעו. ולכן היא פרשה מהקליניקה והקדישה את עצמה ללימוד אפידמיולוגיה - חקר ההשפעות של גורמים חיצוניים על הסיכוי לחלות במחלות. ברל התמקדה בעיקר בחקר תופעות הלוואי של אמצעי מניעה שונים, וחקרה רבות את השפעתם של אמצעים אלו על התפתחות סרטן באופן כללי, וסרטן השד בפרט. היא גילתה שהגלולות למניעת הריון לא השפיעו באופן מדיד על אחוזי סרטן השד בקרב נשים, אבל הן כן יכולות להוריד את הסיכון לחלות בסרטן השחלות וסרטן רירית הרחם. ממצא נוסף של ברל הוא הגילוי שהטיפול- Hormone replacement therapy - HRT גורם לסרטן השד. בכך ברל גרמה להפסקת השימוש בתרופה. המחקר המפורסם ביותר שברל הנהיגה הוא מחקר מיליון הנשים. מחקר זה ריכז וערך מידע על מצבן הבריאותי של יותר ממיליון נשים בנות 50 ומעלה. תוצאות המחקר רבות ומגוונות, אבל חלקן מהם הן שעל כל 2,500 נשים הלוקחות הורמונים, אחת תידבק בסרטן השחלות, ועל כל 3,300 מקרים כאלו, אישה אחת תמות, אחרי 5 שנים. ולכן השפעות המחקר כיום היא עצומה, מכיוון שהוא המחקר הגדול והמפורט מסוגו שנערך אי פעם. the lancet - עיתון בקרת עמיתים Obituary: Valerie Beral, london school of hygiene and tropical medicine, ‏1.5.2023 Penny Warren, Penny WarrenDame Valerie Beral obituary, הגרדיאן, ‏18.9.2022 Karen Canfell, Bette Liu and Emily Banks, Reflections on the life and career of Professor Dame Valerie Beral AC DBE FRS FRCOG FMedSci (1943–2022), mja, 2023 Professor Gill Reeves, Obituary – Professor Dame Valerie Beral, 28 July 1946 – 26 August 2022, oxford population health, ‏14.9.2022 Geoff Watts, Professor Dame Valerie Beral, THe Lancent, 2022
למור עדין

למור עדין או למור במבוק (שם מדעי: Hapalemur) הוא סוג במשפחת הלמוריים. זהו פרימט בגודל בינוני האנדמי למדגסקר. מיני הלמורים המשתייכים לסוג זה מתאפיינים בפרווה חומה-אפרפרה, שגווני המשנה שלה נעים בין המינים בין אדמדם לירקרק. חרטומם קצר ואוזניהם עגולות ושעירות. גודלם נע בין 26-46 ס"מ ללא הזנב, שאורכו דומה או ארוך יותר. משקלם נע בין 700-2,300 גרם, אך לרוב אינו עולה על 1,700 גרם. למורי במבוק חובבים יערות חזרן לחים. למרות שהם פעילים במשך כל שעות היום, שיא פעילותם הוא מיד לאחר הזריחה. הם חיים הן על האדמה והן בין העצים, ויודעים הן לרוץ על האדמה והן לקפץ בין עצים. הבאנדרו מבלה חלק ניכר מזמנו במים והוא שחיין טוב. הם חיים בקבוצות של שלושה עד חמישה פרטים, המורכבים לרוב מזכר, נקבה או שתיים וצאצאיהם. הם מתקשרים בעזרת מגוון צלילים. למורי הבמבוק קיבלו את שמם מכיוון שהחזרן מהווה את עיקר מזונם של רוב בני הסוג. אלו נוהגים להיזון באופן כמעט אקסקלוסיבי מבני סדרת הדגנאים: רוב המינים ניזונים במשך 85% מזמנם מחזרן. הבאנדרו ניזון במשך כמעט כל (95%) זמנו מפפירוס, קנה ועשבים שונים. טרם הוברר כיצד יכולים יצורים כה קטנים למלא את צורכיהם האנרגטיים מתוך התבססות על מזון כה דל אנרגיה. ההריון אורך 135-150 יום וההמלטה, של ולד אחד או שניים, מתרחשת בין ספטמבר לינואר. הצאצאים נגמלים לאחר ארבעה חודשים לערך, אם אספקת המזון מספקת, ומגיעים לבגרות מלאה בגיל שנתיים. תוחלת חייהם היא עד לשתים-עשרה שנים. החוקרים מסכימים כי בסוג נמצאים המינים הבאים: למור במבוק אפור (Hapalemur griseus) למור במבוק מוזהב (Hapalemur aureus) למור במבוק מערבי (Hapalemur occidentalis) מעבר לכך הדעות חלוקות לגבי הפרדתם של מספר מינים נוספים. יש המונים את הבאנדרו כמין בפני עצמו - H. alaotrensis, בעוד אחרים טוענים כי הוא אינו אלא תת-מין של למור הבמבוק האפור. אחרים הציעו, על סמך מידע שנאסף מדנא מיטוכונדריאלי, להפריד גם את תת-המין H. g. meridionalis למין עצמאי, H. meridionalis. המין למור במבוק ענק (H. simus) הועבר לסוג עצמאי - Prolemur . הפארק הלאומי מרוג'ג'י מדיה וקבצים בנושא למור עדין בוויקישיתוף למור עדין, באתר ITIS (באנגלית) למור עדין, באתר NCBI (באנגלית) למור עדין, באתר Animal Diversity Web (באנגלית) למור עדין, באתר האנציקלופדיה של החיים (באנגלית) למור עדין, באתר GBIF (באנגלית)
אלכס קוליאדו

אלכס קוליאדו גוטיירס (בקטלאנית: Álex Collado Gutiérrez; נולד ב-22 באפריל 1999 בסבאדל שבספרד) הוא כדורגלן ספרדי המשחק בעמדת קשר הכנף בקבוצת אל-אוח'דוד מליגת העל הסעודית, בהשאלה מריאל בטיס. קוליאדו שיחק במחלקות הנוער של מרקנתיל ואספניול, ובשנת 2009 הצטרף למחלקת הנוער של ברצלונה. בשנת 2018 החל לשחק בברצלונה ב', קבוצת המילואים של המועדון, תחילה בליגה הספרדית השנייה, ובהמשך בליגה הספרדית השלישית. ב-4 במאי 2019 ערך קוליאדו את הופעת הבכורה שלו בקבוצה הראשונה של ברצלונה, בהפסד 0–2 לסלטה ויגו במסגרת המחזור ה-36 בלה ליגה לעונת 2018/2019. בסך הכל ערך שתי הופעות ליגה במדי הקבוצה הראשונה. ב-7 בינואר 2022 הושאל קוליאדו עד לתום עונת 2021/2022 לגרנדה מלה ליגה. ב-8 בינואר ערך את הופעת הבכורה שלו במועדון, בתיקו 1-1 נגד ברצלונה במסגרת המחזור ה-20 בליגה. ב-17 באפריל הבקיע את שער הבכורה שלו במועדון, בהפסד 1–4 ללבאנטה במסגרת המחזור ה-32 בליגה. בסך הכל ערך 17 הופעות ליגה במדי המועדון במהלך תקופת ההשאלה, בהן הבקיע שני שערים. ב-15 באוגוסט 2022 הושאל קוליאדו למשך עונת 2022/2023 לאלצ'ה מלה ליגה. ב-22 באוגוסט ערך את הופעת הבכורה שלו במועדון, בתיקו 1-1 נגד אלמריה במסגרת המחזור השני בליגה. במשחק זה הבקיע את שערו היחיד במדי המועדון, בסך הכל ערך 15 הופעות ליגה במדי המועדון. ב-27 ביולי 2023 חתם קוליאדו על חוזה לשש שנים בריאל בטיס מלה ליגה. ב-31 ביולי הושאל לאל-אוח'דוד מליגת העל הסעודית למשך עונת 2023/2024. ב-14 באוגוסט ערך את הופעת הבכורה שלו במועדון, בתיקו 1-1 נגד א-שבאב במסגרת המחזור הראשון בליגה. ברצלונה אליפות ספרד (1): 2018/2019 ליגת האלופות לנוער (1): 2017/2018 מדיה וקבצים בנושא אלכס קוליאדו בוויקישיתוף אלכס קוליאדו, ברשת החברתית אקס (טוויטר) אלכס קוליאדו, ברשת החברתית אינסטגרם אלכס קוליאדו, באתר Transfermarkt אלכס קוליאדו, באתר Soccerway אלכס קוליאדו, באתר BDFutbol אלכס קוליאדו, באתר WorldFootball.net אלכס קוליאדו, באתר FootballDatabase.eu Collado, un futbolista de pies a cabeza באתר מונדו דפורטיבו, 15 בנובמבר 2012 (בספרדית) El centrocampista Álex Collado se incorpora al Granada CF באתר הרשמי של גרנדה, 7 בינואר 2022 (בספרדית) Álex Collado, refuerzo del Elche C.F. באתר הרשמי של אלצ'ה, 15 באוגוסט 2022 (בספרדית) Álex Collado, nuevo jugador del Betis hasta 2029 באתר מארקה, 27 ביולי 2023 (בספרדית) Alex Collado jugará la próxima temporada en el Al-Okhdood FC saudí באתר הרשמי של ריאל בטיס, 31 ביולי 2023 (בספרדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אלכס קוליאדו".
פיקה (מנהג שוודי)

פיקה (בשוודית: Fika) הוא מנהג ששייך כיום לתרבות השוודית, שבמהלכו מתאספים עמיתים לעבודה ו/או קרובי משפחה ו/או חברים לשתות קפה, לאכול כריכים וקינוחים. פיקה יכול להימשך בין 15 ל-45 דקות. המילה השוודית fika עצמה פירושה לשתות קפה. במובן פחות קפדני, אפשר להחליף את הקפה בתה, מיץ פירות ולימונדה. זה גם מנהג פופולרי מאוד בקרב ילדים (מגישים דלעת). בקרב כמה קבוצות חברתיות, פיקה דומה ל"תה האנגלי" של השעה חמש. לחלק מהמנות השוודיות, ניתן גם להגיש פיקה כמתאבן, כמו פיקאברד ("לחם פיקה"). מסורת זו של הפסקת קפה ממושכת יחסית עם חטיף קטן היא חלק מרכזי בתרבות השוודית, שכן השוודים הם בין צרכני הקפה הגדולים בעולם. לשם כך יש פיקה (סלנג מקומי של קפה), לרוב עם מאפים, המסורת התפשטה ברחבי העסקים השוודים בכל רחבי העולם. פיקה הוא מוסד חברתי בשוודיה והנוהג של לקחת הפסקה עם משקה וחטיף מקובל באופן נרחב כמרכזי בחיים השוודים. כמנהג נפוץ של אמצע הבוקר והצהריים במקומות עבודה בשוודיה, פיקה עשויה לתפקד חלקית גם כמפגש בלתי פורמלי בין עמיתים לעבודה ואנשי הנהלה ואף עשוי להיחשב לא מנומס לא להצטרף. פיקה מתקיים לעיתים קרובות בחדר ישיבות או בחדר פיקה ייעודי. כריך, פירות או ארוחה קטנה עשויים להיקרא "פיקה" בתור המושג האנגלי של תה אחר הצהריים. פיקה הוא תרגום אופייני לאחור של המילה השוודית קפה. קאפי (kaffi) היא הגרסה השוודית הישנה יותר של המילה kaffe שנמצאת בשימוש היום. המילה השוודית fik, שפירושה בית קפה, מיוחסת לרוב כנגזרה מהמילה fika. מדיה וקבצים בנושא פיקה בוויקישיתוף Henderson, Helene (2005). The Swedish Table. U of Minnesota P. p. xxiii-xxv. ISBN 978-0-8166-4513-8. "fik". Nationalencyklopedin (בשוודית). נבדק ב-30 בדצמבר 2010. {{cite web}}: (עזרה)
שבלול קינמון

שבלול קינמון או קנלבולה (בשוודית: Kanelbulle; שניתן לתרגם גם כ"לחמניית קינמון") הוא מאפה המגיע משוודיה, אך קיים גם בשאר צפון אירופה, באלזס-מוזל תחת השם Schäggekueche ומוכר באמריקה הצפונית בשם לחמניות קינמון. היא הייתה פופולרית בשנות ה-20 תחת השם "מגולגלת קינמון" (roulé à la cannelle). שבלולי הקינמון הוצגו כאשר זמינות המרכיבים עלתה לאחר מלחמת העולם הראשונה. המרכיבים הם בעיקר קמח חיטה, חלב, שמרים, סוכר וחמאה או מרגרינה. לעיתים קרובות ניתן למצוא אותן עשויות עם תערובת תבליני הל. המילוי מורכב לרוב מחמאה או מרגרינה, סוכר, תבלינים, במיוחד קינמון. על צורת השבלול מברישים בביצה טרופה ומפזרים עליו סוכר גרוס גס (גרגירים גדולים, קשים, פחות שקופים, ונמסים רק בטמפרטורות גבוהות יותר, ולכן עמידים לאפייה). סוכר זה מיוצר בדרך כלל על ידי ריסוק גושי סוכר. הצורה של ה"שבלול" לרוב עגולה. מקובל להניח לפני האפייה את המאפים המעוגלים הקטנים בנייר מקופל, בו תופחים ונאפים בתנור לאחר מכן. בשוודיה, הבריוש הטיפוסי הזה פופולרי מאוד ולא נדיר ששוודים מתכנסים יחד כדי לחלוק רגע חברתי (נקרא פיקה בתרבות השוודית) סביב קפה המוגש עם קנלבולה. בשנת 1999 הקימה מועצת האפייה הביתית (Hembakningsrådet) את יום שבלול הקינמון (Kanelbullens dag). בכל שנה בשוודיה הוא נחגג ב-4 באוקטובר. בשנת 2013, האיחוד האירופי איים לאסור על קנלבולר בשל כמות הקומרין, חומר טבעי הקיים בקינמון סיני, שקיים במאפה שחרג לעיתים קרובות מהגבול שנקבע של 15מ"ג לקילו קינמון. יום שבלול הקינמון שבלול צימוקים סינבון מדיה וקבצים בנושא שבלול קינמון בוויקישיתוף G, Mathilde (2021-10-04). "Kanelbullens dag : où dégustez la célèbre pâtisserie ? Édition 2021 ⋆ La Suède en kit". La Suède en kit (בצרפתית). נבדק ב-2023-02-06. "Kanelbullar, les brioches à la cannelle | Visit Sweden". visitsweden.fr (בצרפתית). נבדק ב-2019-04-16. Mikey Smith. "Danish pastries under threat as European Union threatens to BAN cinnamon rolls". mirror.co.uk (באנגלית).